Document ID: 31993D0611

ΑΠΟΦΑΣΗ ΤΗΣ ΕΠΙΤΡΟΠΗΣ της 23ης Νοεμβρίου 1993 για την κατάρτιση μιας δεύτερης προσθήκης στο κοινοτικό πλαίσιο στήριξης για τις κοινοτικές διαρθρωτικές παρεμβάσεις σχετικά με τη βελτίωση των όρων μεταποίησης και εμπορίας των γεωργικών και δασμολογικών προϊόντων στο Βέλγιο (Τα κείμενα στη γαλλική και ολλανδική γλώσσα είναι τα μόνα αυθεντικά) (93/611/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τους κανονισμούς (ΕΟΚ) αριθ. 866/90 του Συμβουλίου της 29ης Μαρτίου 1990 σχετικά με τη βελτίωση των όρων μεταποίησης και εμπορίας των γεωργικών προϊόντων (1), όπως τροποποιήθηκε από τον κανονισμό (ΕΟΚ) αριθ. 3577/90 (2), και ιδίως το άρθρο 7 παράγραφος 2,
τον κανονισμό (ΕΟΚ) αριθ. 867/90 του Συμβουλίου της 29ης Μαρτίου 1990 σχετικά με τη βελτίωση των όρων μεταποίησης και εμπορίας των δασμολογικών προϊόντων (3),
Εκτιμώντας:
ότι, με τις αποφάσεις 92/79/ΕΟΚ (4) και 92/559/ΕΟΚ (5), η Επιτροπή ενέκρινε το κοινοτικό πλαίσιο στήριξης για τις κοινοτικές διαρθρωτικές παρεμβάσεις στο Βέλγιο-
ότι η βελγική κυβέρνηση υπέβαλε στην Επιτροπή, στις 12 Αυγούστου 1993, ένα τομεακό σχέδιο (τομέας δασοκομικών προϊόντων) για τον εκσυγχρονισμό των όρων μεταποίησης και εμπορίας των γεωργικών και δασικών προϊόντων-
ότι το σχέδιο που υπεβλήθη από το κράτος μέλος περιλαμβάνει μια περιγραφή των κύριων αξόνων που επελέγησαν καθώς και ενδείξεις για τη χρησιμοποίηση της συνδρομής του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ), τμήμα Προσανατολισμού, η οποία προβλέπεται για την υλοποίηση του σχεδίου-
ότι, λαμβανομένων υπόψη των ανασυσταθέντων και συμπληρωματικών δημοσιονομικών μέσων, απαιτείται αναθεώρηση των συνολικών ποσών χρηματοδότησης στο πλαίσιο των δημοσιονομικών συνδρομών της Κοινότητας-
ότι η επιτροπή παρακολούθησης, η οποία δημιουργήθηκε για να εξασφαλίσει τη μεταφορά των κανονισμών (ΕΟΚ) αριθ. 866/90 και (ΕΟΚ) αριθ. 867/90 στο Βέλγιο, έλαβε, στις 17 Ιουνίου 1993, μια απόφαση σχετικά με την τροποποίηση του σχεδίου χρηματοδότησης του κοινοτικού πλαισίου στήριξης-
ότι η παρούσα προσθήκη στο κοινοτικό πλαίσιο στήριξης καταρτίστηκε σε συμφωνία με το ενδιαφερόμενο κράτος μέλος στο πλαίσιο της εταιρικής σχέσης που καθορίζεται στο άρθρο 4 του κανονισμού (ΕΟΚ) αριθ. 2052/88 του Συμβουλίου της 24ης Ιουνίου 1988 σχετικά με τις αποστολές των διαρθρωτικών ταμείων, την αποτελεσματικότητά τους καθώς και το συντονισμό των παρεμβάσεών τους μεταξύ τους καθώς και με τις παρεμβάσεις της Ευρωπαϊκής Τράπεζας Επενδύσεων και των άλλων υφιστάμενων χρηματοδοτικών μέσων (6).
ότι όλα τα μέτρα που απαρτίζονται αυτή την προσθήκη στο κοινοτικό πλαίσιο στήριξης είναι σύμφωνα με την απόφαση 90/342/ΕΟΚ της Επιτροπής της 7ης Ιουνίου 1990 σχετικά με τον καθορισμό των κριτηρίων επιλογής που πρέπει να λαμβάνονται υπόψη για τις επενδύσεις που αφορούν τη βελτίωση των όρων μεταποίησης και εμπορίας των γεωργικών και δασοκομικών προϊόντων (7).
ότι η Επιτροπή είναι διατεθειμένη να εξετάσει τη δυνατότητα μιας συμβολής των άλλων κοινοτικών μέσων δανειοδότησης στη χρηματοδότηση αυτού του πλαισίου σύμφωνα με τις ειδικές διατάξεις που τα διέπουν-
ότι, δυνάμει του άρθρου 10 παράγραφος 2 του κανονισμού (ΕΟΚ) αριθ. 4253/88 του Συμβουλίου της 19ης Δεκεμβρίου 1988 για τις διατάξεις εφαρμογής του κανονισμού (ΕΟΚ) αριθ. 2052/88 όσον αφορά το συντονισμό των παρεμβάσεων των διαφόρων διαρθωτικών ταμείων μεταξύ τους, καθώς και με τις παρεμβάσεις της Ευρωπαϊκής Τράπεζας επενδύσεων και των λοιπών υφισταμένων χρηματοδοτικών μέσων (8), η παρούσα απόφαση της Επιτροπής αποστέλλεται στο κράτος μέλλος ως δήλωση προσθέσεως-
ότι, δυνάμει του άρθρου 20 παράγραφοι 1 και 2 του κανονισμού (ΕΟΚ) αριθ. 4253/88, οι δημοσιονομικές αναλήψεις υποχρεώσεων που αφορούν τη συμβολή των διαρθρωτικών ταμείων στη χρηματοδότηση των παρεμβάσεων που καλύπτονται από τα κοινοτικά πλαίσια στήριξης θα προκύψουν από μεταγενέστερες αποφάσεις της Επιτροπής με τις οποίες θα εγκρίνει τις σχετικές ενέργειες-
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής των Γεωργικών Διαρθρώσεων και της Αγροτικής Ανάπτυξης,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Καταρτίζεται η δεύτερη προσθήκη στο κοινοτικπλαίσιο στήριξης για τις κοινοτικές διαρθρωτικές παρεμβάσεις σχετικά με τη βελτίωση των όρων μεταποίησης και εμπορίας των γεωργικών και δασοκομικών προϊόντων στο Βέλγιο, η οποία καλύπτει την περίοδο από 1ης Ιανουαρίου 1991 μέχρι 31 Δεκεμβρίου 1993.
Η Επιτροπή δήλωσε την πρόθεσή της να συμβάλει στην υλοποίηση αυτού του κοινοτικού πλαισίου στήριξης σύμφωνα με τις λεπτομερείς διατάξεις που περιλαμβάνονται σ' αυτό και σύμφωνα με τους κανόνες και τους προσανατολισμούς των διαρθρωτικών ταμείων και των άλλων υφισταμένων χρηματοδοτικών μέσων.
Άρθρο 2
Το κοινοτικό πλαίσιο στήριξης περιλαμβάνει τα ακόλουθα κύρια στοιχεία:
α) τους άξονες με προτεραιότητα που λαμβάνονται υπόψη για την κοινή δράση στους ακόλουθους τομείς
- δασοκομικά προϊόντα,
- κρέας,
- γαλακτοκομικά προϊόντα,
- σφαγή πουλερικών,
- σιτηρά,
- οπωροκηπευτικά-
β) ένα ενδεικτικό σχέδιο χρηματοδότησης σε σταθερές τιμές του 1991 αναπροσαρμοζόμενες μέχρι το 1993, στο οποίο διευκρινίζεται το συνολικό κόστος των αξόνων με προτεραιότητα που λαμβάνονται υπόψη για τη δράση η οποία αναλαμβάνει από κοινού από την Κοινότητα και το ενδιαφερόμενο κράτος μέλος, δηλαδή 18 351 028 Ecu για το σύνολο της περιόδου, καθώς και τα συνολικά ποσά χρηματοδότησης που προβλέπονται στο πλαίσιο των δημοσιονομικών συνδρομών της Κοινότητας, τα οποία κατανέμονται ως εξής:
"(σε Ecu) - δασοκομικά προϊόντα 577 - κρέας 3 810 - σφαγή πουλερικών 714 - γάλα & γαλακτοκομικά προϊόντα 9 731 - σιτηρά 342 - οπωροκηπευτικά 3 174 635 Σύνολο 18 351
Όσον αφορά την εθνική χρηματοδότηση, οι ανάγκες που προκύπτουν ανέρχονται σε 18 258 105 Ecu περίπου για το δημόσιο τομέα και 161 513 072 για τον ιδιωτικό τομέα και μπορούν να καλυφθούν εν μέρει με την προσφυγή σε κοινοτικά δάνεια που προέρχονται από την Ευρωπαϊκή Τράπεζα Επενδύσεων και άλλα μέσα δανειοδότησης.
Άρθρο 2
Η παρούσα δήλωση προθέσεων απευθύνεται στο Βασίλειο του Βελγίου.Βρυξέλλες, 23 Νοεμβρίου 1993.

Labels: 3
15
6